OpenLLM-France/wikimedia huggingface dataset:
# Pec'hed

Ar ger pec'hed a zo implijet er relijionoù, er ranngredennoù ha disivoudoù 'zo evit termeniñ treuzvarchadenn (mennedig pe get) e keñver ar pezh a weler evel al lezenn doueel. Gwelet eo ar pec'hed (an aliesañ) evel un disentidigezh, un nac'hañ, un harz d'ar silvidigezh pe a-wechoù unan eus abegoù marv an ene.
Ar ger se a deufe eus al latin peccatum. Er penn kentañ, ar ger a deue eus an hebraeg, ha talvezout a ra diheñchadur, pellaat diouzh Doue. Ar meizad-se a zo liammet gant ar prederioù a denn d'an droug.
Pelagierezh (diazezet war preder ar manac'h Pelagius) eo an anv a vez roet da nac'hadur meizadoù ar pec'hed hag ar gras. Ur c'helennadurezh eretik eo.
Da welet ivez pennadoù resisoc'h diwar-benn ar meizad a bec'hed e relijionoù disheñvel:
* pec'hed (kristeniezh)
* pec'hed (Yuzevegezh)
* pec'hed (islam)
* Tsumi (ger heñvelster d'ar pec'hed er relijion shinto)
* Seizh pec'hed kapital
* ar Seizh pec'hed marvel (Buhez ar Sent, 1912, 844)
# Pearl

Pearl zo un anv-badez saoznek diwar ar ger pearl, a zo kement ha perlezenn e brezhoneg.

## Tud
### Anv-badez

* Pearl Aday (1975-), kanerez stadunanat
* Pearl Buck (Pearl Sydenstricker, 1892-1973), skrivagnerez stadunanat, Priz Nobel al Lennegezh e 1938

### Anv-tiegezh

* Daniel Pearl (1963–2002), kazetenner stadunanat, skrapet ha muntret e Pakistan

### Lesanv

* Janis Joplin (1943–1970), kanerez stadunanat

## Lec'hanvadurezh

* Pearl (Ontario), Kanada
* an Inizi Pearl, Panamá
* The Pearl-Qatar, un enez kalvezadel, Qatar

### Stadoù-Unanet

* Pearl (Illinois)
* Pearl (Kansas)
* Pearl (Michigan)
* Pearl (Mississippi)
* Pearl (Inizi Gwerc'h ar Stadoù-Unanet)

## Lennegezh

* Pearl, ur varzhoneg krennsaoznek er XIV$^{vet}$ kantved
* The Pearl, romant gant John Steinbeck e 1947
* Pearl, ur gelaouenn lennegel diazezet e 1974
* The Pearl, ur gazetenn bornografek bet embannet adalek 1879 betek 1880
* P.E.A.R.L. Awards (Paranormal Excellence Award for Romantic Literature), a oa ur priz evit lennegezh romantel lezreol ha romantoù skiant-faltazi a voe deroet betek 2008

## Pennadoù kar

* Paarl
* Perl
* Purl
* Pearl Harbor, Hawaii
# Pebidiog

Kantrev Pebidiog (Dewisland pe Dewsland e saozneg) a oa unan eus seizh kantrev rouantelezh Dyfed, e mervent Kembre, er Grennamzer.
Aet eo d'ober un darn eus ar gontelezh anavezet evel Sir Benfro hiziv. Gwalarnañ kantrev Dyfed e oa.
# Paieg

Ur yezh hokanek eus skourr ar yezhoù paiek eo ar Paieg (paipai pe akwa'ala) komzet gant tro-dro da 300 den e Baja California Norte e Mec'hiko (1990).

## Gwelet ivez

* Yezhoù hokanek
* Yezhoù youmanek
# Paillencourt

Kumunioù Bro-C'hall :
| Anv | Paillencourt |
| Skoed | |
| Lec'hiadur Paillencourt en Arondisamant Cambrai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Cambrai |
| Etrekumuniezh | Communauté de communes de Sensescaut |
| Kanton | Cambrai-Kornôg |
| Kod INSEE | 59455 |
| Kod-post | 59295 |
| Maer | Didier Delmotte |
| Amzer-gefridi | 2008-2014 |
| Gorread | 7,56 km² |
| Led | 50° 14' 54" Norzh |
| Hed | 03° 16' 31" Reter |
| Uhelder kreiz | 40 m |
| Uhelder bihanañ | 32 m |
| Uhelder brasañ | 73 m |
| Poblañs hep kontoù doubl | 986 (2007) |
| Stankter | 130 a./km² |
| Lec'hienn ar gumun | |
Paillencourt a zo ur gumun eus departamant Norzh e Bro-C'hall.

## Monumantoù ha traoù heverk
### Bezioù ar C'hommonwealth e bered ar gumun: Paillencourt Churchyard

| Bro | Niver a soudarded |
| Rouantelezh-Unanet | 2 |
| Hollad | 2 |
Marvet int e-pad ar Brezel-bed kentañ, an hini kentañ d'an 9, egile d'an 10 a viz Here 1918 .

## Melestradurezh

Roll maered ar gumun :
| Mare | Mare | Anv | Strollad |
| Meurzh 2001 | Meurzh 2008 | René Charlet | Strollad Sokialour Gall |
| Meurzh 2008 | Meurzh 2014 | Didier Delmotte | |
| N'eo ket anavezet c'hoazh an holl fedoù. |||||

## Dave ha notennoù

* ↑ In Memories
* ↑ Cassini hag EBSSA
# Pagodenn vihan ar Waz Ouez

Pagodenn vihan ar waz Ouez (Sinaeg: 小雁塔; Pinyin: Xiǎoyàn Tǎ), a vez graet eus unan eus div bagodenn heverk kêr Xi'an, e Sina. Eben eo Pagodenn veur ar Waz Ouez.
Lakaet e oa bet sevel pagodenn vihan ar waz etre 707 – 709 e-pad an dierniezh Tang gant an Impalaer Gaozong. Sevel a rae da 45 metr uhelder betek Kren-douar Shaanxi e 1556. Ken stroñset e voe ar bagodenn gant ar c'hren-douar ma voe gwasket ha ne dap mui nemet 43.4 metr uhelder bremañ. Degaset ez eus bet skriturioù boudaat sakr d'ar bagodenn eus India gant pirc'hirined hindiat.
# Paige (catch)

Saraya-Jade Bevis, ganet d'ar 17 a viz Eost 1992, zo ur gatchourez hag un aktourez saoz. Kevrataet eo gant an WWE gant al lesanv Paige. Div wech eo bet kampion an divas.
E 2005, oadet a 13 vloaz, Bevis a oa kroget gant ar c'hatch e kampionad ar World Association of Wrestling, ur c'hampionad evit reiñ lañs d'ar re nevez er c'hatch renet gant he familh, d'ar mare-se e implije al lesanv Britani Knight. Kemeret he deus perzh e meur a gampionad met reoù eus al luskad dieub en Europa nemetken. E 2011 e sine ur gevrat gant an WWE ha tizhet he doa rolloù penn ar c'hevredad ken buan ha 2014. Krog e oa da gemer perzh e kampionadoù ar WWE e miz Ebrel 2014, ha gounezet he doa div wech kampionad an Divas (Divas Championship), ar pezh a rae anezhi ar gampionez yaouankañ o c'hounit an titl-se. Oadet e oa a 21 bloaz nemetken.
# Pagoueg

Ur yezh papouek eus isskourr ar yezhoù norzh halmahereg eo ar pagoueg (pagu pe pagoe) komzet gant tro-dro da 2 000-3 000 den (1983) e Maluku (Indonezia).
Teir rannyezh a zo:
* Isameg (isam)
* Pagoueg (pagu)
* Toliwikoueg (toliwiku)

## Gwelet ivez

* Yezhoù papouek
* Yezhoù papouek ar c'hornôg
# Pagola

Pagola pe Phagola (Pagolle e galleg hag ent-ofisiel; Pagòla en okitaneg) zo ur gumun eus proviñs Zuberoa, en Euskal Herria, en hanternoz d'ar Pireneoù, e kanton Donapaleu.
# Pahieg

Ur yezh sepikek-ramouek eus isskourr ar yezhoù tamaek eo ar pahieg (pahi, lugitama, wansum, pe riahoma) komzet gant tro-dro da 845 den (2000) e proviñs Saundaun e Papoua Ginea-Nevez.

## Daveoù

* Hutchinson, Ian. 1981. "A sociolinguistic survey of Heyo, Pahi, and Mayo-Pasi." In Richard Loving (ed.), Sociolinguistic surveys of Sepik languages, 109-140. Workpapers in Papua New Guinea Languages, 29. Ukarumpa: Summer Institute of Linguistics.

## Gwelet ivez

* Yezhoù sepikek-ramouek
* Yezhoù sepikek
# Paibian

Ur marevezh eus ar Furongian e oa ar paibian. En em astenn etre 501.0 ± 2.0 Mz ha war-dro 496.0 Mz.

## Liammoù diavaez

Ar paibian war Palaeos.com
# Pagodenn veur ar Waz Ouez

Kavet e vez Pagodenn veur ar Waz Ouez (Sinaeg: 大雁塔; Pinyin: Dàyàn Tǎ), e su kêr Xi'an e Sina. Savet e oa bet ar bagodenn e 652 e-pad an dierniezh Tang. Savet e oa bet evit mirout soutraoù ha delwennoùigoù eus Bouda bet degaset da Sina gant Xuanzang an troer ha beajer boudaat. E berr amzer e teuas da vezañ ar greizenn dreiñ testennoù boudaat vrasañ e Sina. Talvezet he deus ivez evit diazezañ ha poellekaat reolennoù ar voudaegezh er vro rak daoust d'ar relijion-se bezañ aet tre e Sina c'hwec'h kantved abretoc'h ne oa ket bet troet ar gelennadurezh evel ma oa dleet ha rouez e oa an nebeud testennoù troet prop.
Pemp live a oa d'ar bagodenn gentañ. Gant an diaez ma oa kavout mein er biojoù e oa bet savet gant pri-prad, kreñvaet e lec'hioù zo gant brikennoù. Re vresk e oa ar framm avat ha nebeut goude ma voe echuet d'e sevel e kouezhas ar savadur en e boull.
E deroù an VIII$^{vet}$ kantved, etre ar bloavezhioù 701 ha 704 e voe roet urzh da adsevel ar bagodenn gant an Impalaerez Wu Zetian. Ouzhpennet e voe pemp live all d'ar bagodenn neuze. Rankout a reas ar bagodenn gouzañv diwar brezelioù drastus da c'houde ha setu perak ne chom mui nemet seizh live hiziv. 64 metr uhelder eo hag el laez anezhi en em zispak ur gwel meurdezus war kêr Xi'an.
Piramidennek eo he stumm ha savet e vez ganti dre ur skalier koad. Gwechall e veze skrivet en diabarzh anvioù an holl re bet degemeret en arnodennoù impalaerel a rae ofisourien anezho. Dalc'het e voe d'an hengoun-mañ a-hed tierniezhioù Ming ha Qing.

## Trowardoioù

En-dro d'ar bagodenn eman Templ Gras Veur ar Vamm; Da Ci'en. Savet e oa bet templ e penn-kentañ e 589 hag adsavet e voe da c'houde e 647 gant Li Zhi, a zeuas diwezhatoc'h da vezañ an Impalaer Tang Gaozong. E koun e vamm an Impalaerez Wende en deus bet lakaet sevel Templ Gras Veur ar Vamm. Delwenn Xuanzang a c'haller gwelet e-tal takad an templ.

## Skeudennoù all

* Un tostaat d'ar bagodenn
* Pagodenn veur ar Waz Ouez, gwelet eus ar su
* Un arvest bamus a feunteunioù nepell eus ar bagodenn, dispaket meur a wech an deiz

## Gwelet ivez

* Pagodenn vihan ar Waz Ouez
# Konan III

Mab e oa Konan III (1095 - 1148) da Alan Fergant, dug Breizh, ha da Ermengarde Anjev, merc'h da Foulk IV. Dug Breizh e voe adalek 1112 betek e varv e 1148.

## Dimeziñ ha bugale

Dimezet e oa a-raok 1113 gant Matilda, pe Maude, ur vastardez da Herri Iañ, roue Bro-Saoz. Tri bugel o doa bet:
* Hoel, a vo dug war-lerc'h e dad
* Berta (ganet war-dro 1114), a zimezas da Alan Pentevr, kont Richmond, a varvas e Bro-Saoz e 1146, ma tistroas Bertha da Vreizh en-dro neuze;
* Konstanza.

## E vuhez

Stourmet en deus gant ar roue gall Loeiz VI an Tev a-enep e dad-kaer saoz hag a-enep aotrounez Breizh e-pad e vuhez.
Emglev a reas gant Steven Bro-Saoz a-enep Matilda an Impalaerez. Evit e drugarekaat e voe krouet kontelezh Richmond evit e vab-kaer Alan.
A-raok mervel en doa disheriet e vab Hoel e 1148 hag e vab-bihan Konan IV an hini a oa deuet da vezañ dug Breizh. Hogen dalc'het e voe kontelezh Naoned gant Hoel.
| En e raok: Alan IV | Dug Breizh 1112 – 1148 | War e lerc'h: Konan IV |
# Komz-plaen

Ar gomz-plaen, pe yezh plaen, eo an doare da sevel skridoù ordinal pa ne saver ket barzhoniezh. Se zo kaoz e skrive ar Gall Molière : « Kement tra n'eo ket yezh-plaen a zo gwerzennoù, ha kement tra n'eo ket gwerzennoù a zo yezh-plaen»
Heñvel eo ouzh ar gomz boas eta. Talvezout a ra ar ger da gomz eus ur stil komz-plaen ha n'eus ket troiennoù re ginklet ennañ.
Implijet e vez ar gomz-plaen evit sevel kement testenn m'en deus ezhomm ar skridaozer da lezel e breder da vezañ dispaket en un doare fraezh a-walc'h gant nebeut a redioù ; koulskoude e kaver meur a live yezh hervez palioù ar skridaozer, e varregezh hag ar media ma klask skrivañ evitañ. Pa vez kaoz eus ar gomz-plaen e reer dave d'al lennegezh da gentañ (romantoù, levrioù skiantel, levrioù istorel, levrioù prederouriezh, hag all), met kavet e vez ar gomz-plaen er c'helaouennoù, en danevelloù micherel, al lizhiri ha meur a skrid all.

## Doareoù liesseurt

Meur a zoare zo d'ar gomz-plaen. Ur varzhoneg e yezh-plaen zo ur pennad yezh-plaen ma kaver perzhioù ar varzhoniezh. Romantoù ha danevelloù zo e yezh-plaen, ma skrivas Truman Capote e kave dezhañ e oa an danevell an diaesañ doare komz-plaen da skrivañ ( "the most difficult and disciplining form of prose writing extant").
* ↑ « Tout ce qui n'est pas prose est vers et tout ce qui n'est point vers est prose » Molière, Le bourgeois gentilhomme, II, 4.
# Komunouriezh

Ar gomunouriezh a zo un ideologiezh a glask sevel ur gevredigezh kevatalouriezh, hep renkad hag he stad dizezet war perc'hientiezh voutin an tuoù a broduadur.$^,$$^,$ Evel ur skour eus ar sokialouriezh e vez gwelet. Honnezh a zo ur rummad ledan ag ideologiezhoù sokial ha politikel a zeu eus eus luskadoù politikel ha sokial liesek levezonet gant prederourien eus mare an Dispac'h Greantel hag an Dispac'h Gall. Ar gomunourien a ginig diskoulmoù d'ar c'hudennoù kenstag, hervezo, ouzh ar kapitalouriezh. Hervezo, an tu nemetañ da aozan ur gevredigezh beoc'het ha frank, hep renkad pe gouarnamant a zo da ziskarr ar bourc'hizelezh ha d'hec'h erlerc'hiañ gant ar gwerin. Stummoù pennañ ar gomunouriezh, evel ar stalinouriezh, al leninouriezh hag an drotskouriezh a zo diazezet war ar varksouriezh met stummoù arall a gomunouriezh a zo war gresk adalek diskarr an Unvaniezh Soviedel.

## Notennoù

* ↑ Morris, William. News from nowhere (in English). Retrieved on January 2008.
* 1 2 "Communism". The Columbia Encyclopedia (6th). (2007).
* ↑ Colton, Timothy J. (2007). "Communism". Microsoft® Encarta® Online Encyclopedia.
* ↑ "Socialism." Columbia Electronic Encyclopedia. Columbia University Press. 03 Feb. 2008. <Reference.com https://web.archive.org/web/20090927234836/http://www.reference.com/browse/columbia/socialis>.

## Daveoù

* Reason in Revolt: Marxism and Modern Science By Alan Woods and Ted Grant
* Forman, James D., "Communism from Marx's Manifesto to 20th century Reality", New York, Watts. 1972. ISBN 978-0-531-02571-0
* Books on Communism, Socialism and Trotskyism
* François Furet, Deborah Kan (Translator), "The Passing of an Illusion: The Idea of Communism in the Twentieth Century", University of Chicago Press, 2000, ISBN 978-0-226-27341-9
* Daniels, Robert Vincent, "A Documentary History of Communism and the World: From Revolution to Collapse", University Press of New England, 1994, ISBN 978-0-87451-678-4
* Marx, Karl and Friedrich Engels, "Communist Manifesto", (Mass Market Paperback - REPRINT), Signet Classics, 1998, ISBN 978-0-451-52710-3
* Dirlik, Arif, "Origins of Chinese Communism", Oxford University Press, 1989, ISBN 978-0-19-505454-5
* Beer, Max, "The General History of Socialism and Social Struggles Volumes 1 & 2", New York, Russel and Russel, Inc. 1957
* Adami, Stefano, 'Communism', in Encyclopedia of Italian Literary Studies, ed. Gaetana Marrone - P.Puppa, Routledge, New York- London, 2006

## Liammoù diavaez

* https://web.archive.org/web/20190701231625/https://www.broadleft.org/
* [http://dwardmac.pitzer.edu/anarchist_archives/index.html
* Marxist.net
* [http://www.wumingfoundation.com/english/outtakes/communism.htm
* Open Society Archives
* Islam ha komunouriezh
# Komárom

Komárom (Komárno e slovakeg, Komorn en alamaneg) zo ur gêr gozh eus Hungaria, e hanternoz ar vro. Emañ war lez dehoù an Danav, hanter-hent etre Budapest ha Bratislava.
Abaoe dibenn ar Brezel-bed Kentañ eo aet an douaroù a oa e hanternoz Rouantelezh Hungaria d'ober Slovakia, ur vro stag da gentañ ouzh Tchekoslovakia hag ur stad dizalc'h bremañ. Gant se eo bet rannet kêr Komárom e div lodenn : an eil, er c'hreisteiz d'an Danav, a zo chomet en Hungaria, hag eben, en hanternoz d'ar stêr, a zo bremañ e Slovakia. En hanternoz e oa kreiz ar gêr, al lodenn goshañ anezhi.
En Hungaria ez eus tost da 20 000 a dud o chom e Komárom. E Slovakia, er gêr a reer anezhi ent-ofisiel Komárno, ez eus 35 000 a dud, ha war-dro 60% anezho zo hungaregerien.

## Tud brudet

* Franz Lehár (1870–1948), sonaozour
* Theodor Körner (1873-1957), prezidant Aostria
* Mór Jókai (1825-1904), skrivagner

## Kêrioù gevellet

Gevellet eo Komárom gant ar c'hêrioù-mañ :
* Komárno (Slovakia)
* Lieto (Finland)
* Naumburg (Alamagn)
* Judendorf-Straßengel (Aostria)
* Sebeș/Szászsebes (Roumania)
* Sosnowiec (Polonia)

## Liammoù diavaez

a vo kavet e Wikimedia Commons.
* Lec'hienn ofisiel (hu) (sk) (de) (en)
# Konan II (dug Breizh)

Konan II, dug Breizh, a oa ganet e Roazhon er bloaz 1030, hag a voe dug eus 1040 betek e varv en 1066.
Darn eus roueed ha Duged Breizh o doa komprenet e vije aesoc'h da Vreizh mirout he frankiz ma vije kresket un tamm mat etrezek ar sav-heol. O fal oa eta gounit douar, da vihanañ betek ar stêr Vezven, da lavarout eo betek kêrioù Laval hag Añje. Konan II a voe unan eus ar re-se.
Ne oa nemet tri miz pa varvas Alan III e dad. E vamm, Berta, a renas da gentañ en e lec'h. Met Eozen Pentevr, e eontr, breur Alan, a gemeras ar bugel. Menoz Eozen oa, hep mar, bezañ dug e-unan. Eneberezh tud uhel all, dreist-holl Jafrez kont Roazhon, a viras outañ da gaout e c'hoant. Konan a voe kurunennet e 1048, pa ne oa nemet 8 vloaz. Ne renas e gwirionez nemet pa voe deuet d'an oad a 15 vloaz echu. Kerkent e rankas ober brezel da Eozen. Hemañ a voe trec'het e 1057. Neuze e voe ret ober brezel da Jafrez, mab Eozen. E 1062 hepken e voe graet ar peoc'h. Neuze e c'hoarvezas un dra iskis a-walc'h. Gwilherm, dug Normandi, a felle dezhañ bezañ ivez mestr Breizh. Konan, dug Breizh, a felle dezhañ bezañ ivez mestr Normandi. Pa voe gourc'hemennet da Gonan gant Gwilherm dont da douiñ sentidigezh outañ, Konan a roas urzh da Wilherm reiñ dezhañ Bro-Normandi, ha mont kuit da gemer Bro-Saoz ma karje: edo Gwilherm oc'h aozañ an dilestradeg e Bro-Saoz. Ha Konan da gerzhout diouzhtu betek Dol, a oa dalc'het gant Riwallon, mignon da Wilherm. Gwilherm a zeuas da sikour Riwallon. Konan a gilas. Gwilherm, o krediñ en doa bet aon razañ, a zistroas d'e vro. Ha Konan da zont adarre, da gemer Dol, ha da gas e arme dirak Kastell-Gontier.

## Marv Konan

Hervez ar brud, Gwilherm a gargas un trubard da lakaat kontamm e korn-chase, brid-marc'h ha manegoù Konan. Mervel a reas an dug d'an 11 a viz Kerzu 1066..
Diaes-tre eo krediñ an istorioù-se, ken niverus, a dud kontammet. N'eus forzh penaos, ne vo anavezet ar wirionez biken. Pezh a zo, Konan a oa yaouank-flamm pa varvas. Er bloaz-se, Gwilherm a zouaras e Bro-Saoz hag a drec'has ar Saozon en Hastings. An huñvre gaer, sevel ur Stad vreizhek bras ha galloudus, a voe diskaret, ha diwar neuze ne voe spi ebet evit Breizh nemet klask tennañ he mad diouzh an tabutoù etre Bro-Saoz ha Bro-C'hall.

## Notennoù ha daveennoù

* ↑ [Howarth, 1066: The Year of Conquest]
* ↑ Brittany Genealogy extracted Feb 1, 2008

## Levrlennadur

* Abbé Angot, Baronnie de Château-Gontier, 1915
* André Chédeville & Noël-Yves Tonnerre La Bretagne féodale XIe-XIIIe siècle. Ouest-France Université Rennes (1987) (ISBN 2727200122).
* Arthur de La Borderie Histoire de Bretagne: Tome troisième Le règne du duc Conan II pages 14-23. Réédition Joseph Floch Imprimeur Éditeur à Mayenne (1975).
| En e raok: Alan III | Dug Breizh 1040 – 1066 | War e lerc'h: Hoel II |
# Komz chuchumuchu

* Fonadur
* Mouezhiet/Divouezh
* Mouezh sourrus
* Mouezh laosk
* Mouezh reut
* Mouezh wigourus
* Mouezh c'harv
* Vogalenn skiltr
* Mouezh kleuz
* Chuchumuchu
E yezhoniezh e vez implijet an termen komz chuchumuchu (saoz.: whispering) war dachenn ar fonetik hag ar fonologiezh hag ivez er vuhez pemdez evit komz eus un doare fonadur divouezh ma vez lakaet kerden ar vouezh da daravat en un doare divoas dre o zostaat an nebeutañ posupl betek ma vez klevet ur son pa ezanaler.
Pa vez mouezhiet e vez produet un doare fonadur all anvet mouezh sourrus.

## Pennadoù kar

* Fonadur
* C'hwezhadur
* Rez (yezhoniezh)
# Konan IV

Dug Breizh e oa Konan IV (war-dro 1138 - 1171). Mab e oa da Alan an Du, kont Gwengamp ha kont Richmond, ha d'e bried Berta Breizh, merc'h Konan III, dug Breizh, ha Dugez Breizh. A-raok mervel en doa disheriet an dug Konan III e vab Hoel e 1148. Ha Konan IV a oa deuet da vezañ dug Breizh.

## Kont ha dug

Kont Richmond e voe adal 1146 betek e varv e 1171, ha dug Breizh etre 1156ha 1166.
E 1166 e rankas dilezel ar gurunenn en erbed e verc'h Konstanza hag Herri II, roue Bro-Saoz a lakaas e vab, Jafrez II war an tron.

## Dimeziñ ha bugale

Dimeziñ a reas Konan IV da Margaret of Huntingdon (Dukez Breizh) (1145–1201), merc'h da Henry, Kont Northumbria, ha da Ada de Warenne.
Ur verc'h o doa, Konstanza, a voe dugez Breizh.
| En e raok: Konan III | Dug Breizh 1148 – 1166 | War e lerc'h: Konstanza ha Jafrez II |
# Negidaleg

Ur yezh altaek eus ar skourr ar yezhoù negidalek eo an negidaleg (negidal), komzet gant tro-dro da 100-170 den (diwar 500 den en holl) e C'habarovsk hag e Paulina Osipenko e Rusia (Azia) (1995).
Div rannyezh ez eus:
* Nizoveg (nizovsk)
* Verc'hoveg (verkhovsk)
Ur yezh en arvar da vont da get an hini eo dre ma vez dileusket muioc'h-mui gant ar re yaouank hag a ra kentoc'h gant ar ruseg.

## Gwelet ivez

* Yezhoù toungousek an norzh
* Yezhoù altaek
# Negreira

Negreira zo ur gumun eus kornôg Galiza, e proviñs A Coruña.

## Parrezioù

Sede parrezioù ar gumun:

## Liammoù diavaez

a vo kavet e Wikimedia Commons.
a vo kavet e Wikimedia Commons.
# Negombo

Negombo (sinhaleg : මීගමුව Mīgamuva, tamileg : நீர்கொழும்பு Nīrkoḻumpu) a zo unan eus kêrioù bras Sri Lanka, e Proviñs ar C'hornôg, e distrig Gampaha.
# Neidermeyer's Mind

Neidermeyer's Mind eo pladenn demo kentañ ar strollad Kalifornian Korn. Enrollet e 1993 eo ar bladenn-mañ un esae a-raok ar bladenn wirion hag a voe embannet ar bloavezh war-lerc'h. Produet e voe gant Ross Robinson hag a broduo pladennoù kentañ ar strollad, "Korn" ha "Life Is Peachy". Holl ar c'hanaouennoù eus an demo-mañ war-bouez "Alive" a zeuas war-wel war ar bladenn-kentañ ha war-bouez "Blind" emañ chomet damheñvel ar c'hanaouennoù.

## Roll ar c'hanaouennoù

* "Predictable" – 4:27
* "Blind" – 4:52
* "Daddy" – 4:27
* "Alive" – 4:07

## Titouroù all

Ma voe an teir c'hanaouenn gentañ eus Neidermeyer's Mind adlabouret hag adenrollet evit ar bladenn gentañ, ar ganaouenn diwezhañ "Alive" a voe laosket a-gostez, met adimplijet 10 vloaz war-lerc'h evit ar bladenn "Take a Look in the Mirror".
Tammoù eus ar ganaouenn "Alive" a voe implijet evit ar ganaouenn "Need To" war ar bladenn gentañ. Er memes mod, un demo all eus ar strollad anvet "Layla" a zo tost-kenañ eus ar ganaouenn "Clown" (bepred war ar bladenn gentañ).
# Negrar di Valpolicella

Negrar di Valpolicella (Negrar betek 2019, Negràr e veneteg) zo ur gumun en Italia, e proviñs Verona, e Veneto.
# Nehmes Bastet

Nehmes Bastet zo ur ganerez eus Egipt, en amzer an XXIIvet Tierniezh (-745-712).
Kavet eo bet hec'h anv war ur blakenn goad, a oa war he bez el lec'h ma edo templ Karnak, gant klaskerien eus skol-veur Basel (Suis), nepell diouzh Louksor, war lez dehoù ar stêr Nil. Krediñ a reer e oa merc'h d'ur beleg-meur d'an doue Amon.
Gouzout a reer e veze beziet estreget rouaned e Saonenn Rouaned Qurna, rak beleien a veze ivez.

## Liammoù diavaez

* Pennad diwar he fenn e lec’hienn ar BBC
# Negroland

Negroland zo un anv roet da un darn eus Afrika gant ar voraerien ha kartennourien european.
# Negros

Negros zo unan eus inizi Filipinez, en enezeg Visayas. Emañ er gwalarn da enez v-Mindanao hag en em astenn a ra war ur gorread a 13 328 km². E 2010 e oa poblet gant 4 194 525 a annezidi. Bacólod ha Dumaguete eo ar c’hêrioù brasañ.
Poent uhelañ an enezenn eo ar menez-tan Kanlaon (2 460 metr). Pouezus eo al labour-douar e Negros : en enezenn e vez gounezet an hanter eus sukr Filipinez, riz ha frouezh evel bananez ha mangez.
# Ralf

Ralf zo un anv-badez germanek ha frankek, a veze roet stank e-metoù baroned ar Grennamzer, e tiegezhioù norman, hag ivez e tiegezhioù breizhat kar dezho. Hiriv eo un anv-badez alamanek, svedek, ha saoznek ivez.

## Gerdarzh

Dont a ra eus an anv norsek Raðulfr (rað "kuzul" ha ulfr "bleiz"), a oa Rædwulf e hensaozneg, aet da Radulf.
Kar eo d'an anv Raoul, a zo ur stumm all. Alies e veze implijet an daou stumm evit ar memes den.

## Yezhoù all

* Ralf, pe Ralph aliesoc'h, e saozneg,
* Raoul e galleg hag e brezhoneg,
* Raúl, e spagnoleg,
* Raul, e portugaleg,
* Raül, e katalaneg.

## Tud

* Ralf Iañ, anv meur a zen
* Ralf II, anv meur a zen
* Ralph Waldo Emerson (1803-1882), prederour stadunanat
* Ralf König, tresour alaman
* Ralph Milner, sant saoz er XVIvet kantved.
* Ralf Schumacher, blenier kirri-sport alaman

## Pennad kar

* Raoul